Efectele crizei de paturi la ATI: Doi craioveni au murit în timp ce aşteptau să fie internați la terapie intensivă.
Două persoane au decedat, la Craiova, în timp ce așteptau în secția ATI COVID. Unul dintre pacienții decedați era o persoană în vârstă, iar celălalt un deținut de la Penitenciarul Craiova.
Două persoane au murit noaptea trecută la Craiova în timp ce aşteptau eliberarea unui loc în secţia ATI COVID a Spitalului Judeţean. Printre victime se afla un deţinut de la Penitenciarul Craiova. Deţinutul de la Penitenciarul Craiova a ajuns la spital joi, având simptome COVID. Starea i s-a agravat, dar cadrele medicale nu au reuşit să-i găsească un loc la secția ATI COVID.Celălalt pacient care a murit duminică este o persoană în vârstă.De asemenea, patru persoane au fost transferate la alte spitale. În total, 30 de persoane se aflau duminică noaptea la spitalul craiovean în aşteptarea unui loc la terapie intensivă.În izolatorul spitalului mai sunt 24 de persoane care aşteaptă eliberarea unui pat la ATI. 13 dintre acestea au foi de internare, dar nu există locuri. În secţia ATI COVID sunt 20 de pacienţi internaţi.